[{"text_idx": "#000000", "text": "Chwilio pob Cwrs a Digwyddiad"}, {"text_idx": "#000005", "text": "Rydym am ysbrydoli pobl i chwilio am gyngor ac arweiniad am y cyfleoedd sydd ar gael i uwchsgilio, i wella eu hyder a\u2019u llesiant, i ffynnu yn eu gyrfaoedd a datblygu cariad at ddysgu trwy gydol eu hoes."}, {"text_idx": "#000006", "text": "Yn flynyddol rydym yn gweithio gydag amrywiaeth o bartneriaid i gynllunio a chyflawni amrywiaeth o sesiynau blasu, cyrsiau byr, dyddiau agored, gwybodaeth a chyngor a digwyddiadau arbennig ar-lein ac yn bersonol i ddathlu addysg oedolion."}, {"text_idx": "#000007", "text": "Ers lansio\u2019r llwyfan hwn rydym wedi adeiladu ar ein partneriaethau ymgyrchu gyda dros 150 o ddarparwyr cofrestredig, dros 330,000 edrychiad tudalen, a 54,000 o ddefnyddwyr wedi ymweld a\u0302 llwyfan yr ymgyrch."}, {"text_idx": "#000008", "text": "Er mwyn gwneud 2023 hyd yn oed yn fwy llwyddiannus, mae arnom angen eich cefnogaeth i hyrwyddo cyfleoedd dysgu gydol oes."}, {"text_idx": "#000009", "text": "Ymunwch a\u0302\u2019n rhwydwaith o bartneriaid"}, {"text_idx": "#000010", "text": "Gyda\u2019n gilydd gallwn greu mwy o welededd a momentwm ar gyfer dysgu gydol oes yng Nghymru ac ysbrydoli mwy o oedolion i symud ymlaen a llunio gwell dyfodol."}, {"text_idx": "#000011", "text": "Rydym am weithio gyda chi:"}, {"text_idx": "#000012", "text": "Hyrwyddo eich darpariaeth ac ymgysylltu a\u0302 chynulleidfaoedd newydd a\u2019ch rhai cyfredol trwy gynnig cyfleoedd i ddysgu\nCysylltu pobl yng Nghymru i gael cymorth gyda\u2019u hiechyd a\u2019u llesiant a chyfleoedd dysgu a chyflogaeth.\nBod yn rhan o ymgyrch partneriaeth ledled Cymru sy\u2019n eiriol dros ddysgu gydol oes\nRhannu stori\u0308au positif a fydd yn ysbrydoli eraill i gymryd rhan mewn dysgu gydol oes"}, {"text_idx": "#000013", "text": "Cynllunio a chyflwyno sesiynau blasu ar-lein neu bersonol, gweithgaredd allgymorth, cyrsiau, digwyddiadau arbennig. Llwythwch nhw i wefan ein hymgyrch a byddant yn cael eu hyrwyddo fel rhan o weithgarwch amlgyfrwng a chyfathrebu Llywodraeth Cymru. Edrychwch ar y cynnwys presennol sydd wedi\u2019i uwchlwytho i\u2019r calendr."}, {"text_idx": "#000014", "text": "Dathlwch gyflawniadau rhyfeddol pobl sydd wedi cyrchu eich darpariaeth; amlygu manteision dysgu a sut mae wedi trawsnewid eu bywydau. Bydd rhannu straeon llwyddiant yn rhoi hyder i bobl eraill ddarganfod effaith newid bywyd addysg oedolion."}, {"text_idx": "#000016", "text": "Ymunwch a\u0302\u2019r sgwrs ar-lein i hyrwyddo a chodi ymwybyddiaeth o\u2019r Wythnos Addysg Oedolion. Dilynwch ni ar y cyfryngau cymdeithasol a thagiwch ni yn eich gweithgaredd ymgyrchu, gan ddefnyddio\u2019r dolenni a\u2019r tagiau: Twitter, Instagram, Facebook, LinkedIn #paidstopiodysgu ac #addysgoedolioncymru."}, {"text_idx": "#000018", "text": "Mae llafar gwlad yn arf pwerus ac yn gatalydd i lawer o bobl sy\u2019n chwilio am gyfeiriad a llwybr newydd mewn bywyd. Gweithiwch gyda\u2019ch eiriolwyr dysgu i drefnu digwyddiad yn eich cymuned neu ganolbwyntio ar weithgaredd llais y dysgwr i ysbrydoli pobl eraill i gymryd y cam cyntaf."}, {"text_idx": "#000022", "text": "Sut i gofrestru eich gweithgareddau ar gyfer yr ymgyrch:"}, {"text_idx": "#000023", "text": "Os ydych chi wedi cyflwyno rhaglen ar gyfer Wythnos Addysg Oedolion yn flaenorol a bod gennych chi gyfrif yn barod, mewngofnodwch i gofrestru eich digwyddiadau, gallwch edrych ar ein tudalen darparwyr i weld a oes gennych gyfrif gyda ni."}, {"text_idx": "#000024", "text": "Os ydych yn newydd i Wythnos Addysg Oedolion, lawrlwythwch a llenwi ffurflen yr ymgyrch a\u2019i dychwelyd at y Sefydliad Dysgu a Gwaith trwy e-bost: .uk."}, {"text_idx": "#000028", "text": "\u201cYn bendant \u2013 ymunwch. Nid yn unig mae\u2019n llawer o hwyl, ond mae hefyd yn dod a\u0302 chyfoeth o brofiadau gwahanol i\u2019ch sefydliad ar bob lefel. Byddwch yn gallu chwarae rhan i ddatblygu pobl a chyfoethogi eu bywydau a theimlo\u2019n fodlon fel sefydliad eich bod wedi darparu\u2019r gris cyntaf ar yr ysgol. Mae\u2019r cyfan yn gadarnhaol iawn.\u201d"}, {"text_idx": "#000029", "text": "\u201cFe wnaethon ni fwynhau\u2019r cyfle i ymgysylltu ag ALW am y tro cyntaf, i wella ein cysylltiadau a\u0302\u2019r gymuned ehangach a datblygu cynnwys pellach i gefnogi ein teulu hyfforddi. Roeddem wrth ein bodd a\u0302\u2019r cyfle i ymgysylltu a\u0302 chyfleoedd ar-lein ac yn ymarferol.\u201d"}, {"text_idx": "#000030", "text": "\u201cHoffai ti\u0302m Unite WULF ddiolch yn fawr iawn i bawb a helpodd i wneud ein dathliadau Wythnos Addysg Oedolion yn llwyddiant, gan gynnwys ein tiwtoriaid, dysgwyr a phawb a helpodd i ledaenu\u2019r gair. Daeth dros 400 o ddysgwyr i\u2019n gweithgareddau! Hollol anhygoel \u2013 yr adeg yma llynedd roedden ni\u2019n cael trafferth eu cael nhw i gwblhau cofrestr ar-lein. Erbyn hyn maen nhw\u2019n cyflwyno dosbarthiadau ar-lein.\u201d"}, {"text_idx": "#000031", "text": "\u201cByddem yn bendant yn hoffi cymryd rhan eto gan fod y digwyddiad yn llwyddiant ysgubol a mwynhaodd y dysgwyr ymweld a\u0302\u2019r ganolfan newydd, rhoi cynnig ar gyrsiau newydd a chwrdd a\u0302 thiwtoriaid. Mae hyn wedi rhoi\u2019r hyder iddynt gymryd rhan mewn cyrsiau ac rydym eisoes wedi cael ychydig o ddysgwyr o\u2019r diwrnod yn cofrestru ar gyfer cyrsiau a ariennir gan ACL.\u201d"}, {"text_idx": "#000035", "text": "This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful."}, {"text_idx": "#000037", "text": "If you disable this cookie, we will not be able to save your preferences. This means that every time you visit this website you will need to enable or disable cookies again."}]